Δημιουργία αποστήματος έπειτα από βιοψία προστάτη αδένα
Creators: name: Οικονόμου, Αχιλλέας Παναγιώτη
Publisher: name: Aristotle University of Thessaloniki
Year: 2025
Subjects: Απόστημα προστάτη
Βιοψία
Διάγνωση-θεραπεία
Prostate abscess
Biopsy
Diagnosis-treatment

description: Η βιοψία προστάτη αποτελεί μία συνήθη διαδικασία για τη διάγνωση του καρκίνου του προστάτη και άλλες κλινικές οντότητες του κατώτερου, ανδρικού ουροποιητικού συστήματος. Παρά τη διαγνωστική του χρησιμότητα, σχετίζεται με διάφορες επιπλοκές, μεταξύ των οποίων ο σχηματισμός προστατικού αποστήματος. Παρά το γεγονός ότι η συχνότητα του προστατικού αποστήματος μετά από βιοψία προστάτη είναι πολύ μικρή, κρίνεται απαραίτητη η ομαδοποίηση των συγκεκριμένων ερευνητικών δεδομένων. Επομένως, σκοπός της παρούσας ανασκόπησης ήταν η συστηματική αξιολόγηση της σχετικής βιβλιογραφίας αναφορικά με τη συμπτωματολογία, τους παράγοντες κινδύνου, και τις θεραπευτικές επιλογές και την αποτελεσματικότητα αυτών για το απόστημα του προστάτη μετά από βιοψία προστάτη. Η ανασκόπηση πραγματοποιήθηκε με βάση τις κατευθυντήριες οδηγίες του Preferred Reporting Items for Systematic Reviews and Meta-Analyses στις βάσεις δεδομένων Pubmed, Scopus, και GoogleScholar με τη χρήση συγκεκριμένων λέξεων-κλειδιά, αναζητώντας μελέτες δημοσιευμένες από επιστημονικά περιοδικά εντός της τελευταίας δεκαετίας. Η αξιολόγηση της ποιότητας των μελετών πραγματοποιήθηκε με το εργαλείο Joanna Briggs Institute (JBI) Critical Appraisal Checklist for Case Reports. Η ολοκλήρωση της ανασκόπησης κατέληξε σε εννέα μελέτες περίπτωσης, ασθενών ηλικίας μεταξύ 54 και 78 ετών. Η κυρίαρχη συμπτωματολογία των ασθενών αφορούσε δυσουρία, πυρετό και μυϊκό άλγος, ενώ οι περισσότεροι ασθενείς έφεραν επιβαρυμένο ιστορικό με σακχαρώδη διαβήτη ή καρδιαγγειακές νόσους. Σε όλες τις μελέτες ως διαγνωστική μέθοδος χρησιμοποιήθηκε είτε αποκλειστικά η μαγνητική τομογραφία είτε ο συνδυασμός της με δακτυλική εξέταση, εκτός από μία που χρησιμοποιήθηκε αποκλειστικά με υπερηχογράφημα. Σε επίπεδο παρεμβάσεων εφαρμόστηκε σε όλες μελέτες συνδυασμός αντιβιοτικής θεραπείας και παροχέτευσης, ενώ επήλθε πλήρης ίαση για όλους τους ασθενείς πλην ενός, που κατέληξε λόγω σήψης. Οι μελλοντικές ερευνητικές προσπάθειες θα πρέπει να επικεντρωθούν στην αποσαφήνιση της παθοφυσιολογίας, στη βελτίωση των διαγνωστικών αλγορίθμων και στην αξιολόγηση νέων θεραπευτικών μεθόδων για την περαιτέρω ενίσχυση της διαχείρισης αυτής της κλινικής οντότητας.
description: Prostate biopsy constitutes a routine procedure for the diagnosis of prostate cancer and other clinical entities of the male urinary tract. Despite its diagnostic utility, it is associated with several complications, including prostatic abscess formation .Although the incidence of prostatic abscess post prostate biopsy is considerably low, there is a need to synthesize the available evidence. Therefore, the aim of this review was to systematically evaluate the relevant literature regarding the symptomatology, risk factors, and treatment options and their effectiveness for prostate abscess after prostate biopsy. The review was performed based on the Preferred Reporting Items for Systematic Reviews and Meta-Analyses guidelines in the databases Pubmed, Scopus, and Google Scholar using specific keywords, searching for studies published by peer reviewed journals within the last decade. The quality assessment of the studies was performed using the Joanna Briggs Institute Critical Appraisal Checklist for Case Reports tool. The review resulted in nine case studies of patients aged between 54 and 78 years. The predominant symptomatology of the patients was dysuria, fever and muscle pain, while most patients reported an aggravated history of diabetes mellitus or cardiovascular diseases. For all studies, the diagnostic method was either solely MRI or in combination with rectal examination, except one study in which the ultrasound was selected. With respect to the interventions, a combination of antibiotic treatment and drainage was applied, while complete healing occurred for all but one patient, which ended due to sepsis. Future research should focus on elucidating the pathophysiology, improving diagnostic algorithms, and evaluating new therapeutic modalities to further enhance the management of this clinical entity.